10/11/2017 | Administración LocalMunicipal
Ames
Aprobación definitiva da modificación da Ordenanza fiscal reguladora da taxa pola utilización privativa do cemiterio municipal de Ames

APROBACIÓN DEFINITIVA DA MODIFICACIÓN DA ORDENANZA FISCAL REGULADORA DA TAXA POLA UTILIZACIÓN PRIVATIVA DO CEMITERIO MUNICIPAL DE AMES. Sendo aprobado provisionalmente polo Pleno do Concello de Ames en sesión de 31 de agosto de 2017 a Ordenanza fiscal reguladora da taxa pola utilización privativa do cemiterio municipal de Ames e transcorrido o prazo de 30 días hábiles de exposición pública (BOP 170 de 7 de setembro de 2017 e prensa do mesmo día e taboleiro de anuncios da sede electrónica) e non presentándose alegacións, considerase definitivamente aprobada a modificación referida ordenanza fiscal e publícase integramente no BOP en cumprimento do previsto no artigo 17.3 do Texto Refundido da lei reguladora das facendas locais. Contra esta disposición administrativa de carácter xeral non caberá recurso en vía administrativa, de acordo co artigo 112.3 da Lei 39/2015 de 1 de outubro, do procedemento administrativo común. O recurso contencioso administrativo poderá interpoñerse a partir da publicación da aprobación definitiva no BOP tal e como recolle o artigo 19 do TRLRFL. O texto integro da modificación aprobada definitivamente é o seguinte: A Base impoñible deberá preverse nos pregos de condicións de outorgamento de concesións dos nichos, tumbas, panteóns e columbarios do cemiterio municipal de Ames como un mínimo en función do nicho, tumba, panteón ou columbario, que constitúa o dereito funerario, segundo as modalidades previstas no regulamento do cemiterio municipal de Ames A Cota tributaria desta taxa virá determinada: a) Nos casos de adxudicación a través dun procedemento de licitación e adxudicación, polo valor económico da proposición sobre a que recaia a concesión administrativa que resulte do citado procedemento. b) Nos casos de solicitude de prórroga da concesión administrativa do dereito funerario, polo valor económico da proposición mais baixa sobre a que teña recaído a concesión administrativa dun dereito funerario similar que resulte do último procedemento de licitación e adxudicación c) Nos casos de concesión temporal non renovable polo período mínimo que estableza a normativa de policía sanitaria mortuoria, polo valor económico que resulte do canon anual multiplicado polo número de anos polo que se conceda a concesión temporal non renovable, segundo a lexislación vixente. Sendo o canon anual o resultado de dividir o valor económico da proposición mais baixa sobre a que teña recaído a concesión administrativa no último procedemento de licitación e adxudicación, ou no seu defecto o tipo de licitación, dun dereito funerario idéntico por período de 25 anos dividido entre o período de vixencia desa concesión (25 anos). A modificación do artigo 6 da Ordenanza Fiscal Reguladora da Taxa pola utilización privativa do cemiterio municipal de Ames, aprobada polo Pleno da corporación o 31 de agosto de 2017, entrará en vigor o mesmo día da súa publicación no Boletín Oficial da Provincia, permanecendo en vigor ata súa modificación ou derrogación expresa. A taxa pola utilización privativa de cada nicho, tumba, panteón ou columbario do cemiterio municipal de Ames esixirase en réxime de autoliquidación. Nos casos de adxudicación a través dun procedemento de licitación e adxudicación, os documentos de pago serán proporcionados polo concello xunto a notificación da proposición de adxudicación da concesión administrativa do dereito funerario do cemiterio municipal de Ames e os ingresos se farán efectivos de acordo co seguinte: 1. a autoliquidación do 50 % da cota tributaria será ingresada no prazo de 10 días hábiles contados a partir da notificación da proposición de adxudicación do dereito funerario do cemiterio municipal de Ames 2. a autoliquidación do restante 50 % da cota tributaria terá que ser ingresada no prazo de 6 meses contados a partir da notificación da proposición de adxudicación da concesión administrativa do dereito funerario do cemiterio municipal de Ames. A falta de pago de calquera das autoliquidacións da cota tributaria suporá de forma automática a exclusión do procedemento de adxudicación. O interesado non terá dereito á devolución dos importes ingresados. Nos casos de solicitude de prórroga da concesión administrativa do dereito funerario, o 100% da cota tributaria terá que ser ingresada de forma previa, utilizando o correspondente documento de pago. O ingreso se acreditará xunto a solicitude de prorroga. Nos casos de solicitude de concesión temporal non renovable do dereito funerario, o 100% da cota tributaria terá que ser ingresada de forma previa, utilizando o correspondente documento de pago. O ingreso se acreditará xunto a solicitude de concesión temporal non renovable. A modificación do artigo 9 da Ordenanza Fiscal Reguladora da Taxa pola utilización privativa do cemiterio municipal de Ames, aprobada polo Pleno da corporación o 31 de agosto de 2017, entrará en vigor o mesmo día da súa publicación no Boletín Oficial da Provincia, permanecendo en vigor ata súa modificación ou derrogación expresa. Ames, 7 de novembro de 2017 O alcalde José M. Miñones Conde